ai4bharat/Pralekha huggingface dataset:
وزیراعظم کا دفتر
وزیراعظم پہلے کھیلوں انڈیا یونیورسٹی کھیل کود کا آغاز کریں گے
نئی دہلی،21؍فروری،وزیراعظم جناب نریندر مودی 22 فروری 2020 کو بھوبنیشور میں ہونے والے پہلے کھیلو انڈیا کھیل کود کی افتتاحی تقریب سے خطاب کریں گے۔ جناب مودی ان کھیلوں کا ویڈیو کانفرنسنگ کے ذریعے افتتاح کریں گے۔
کھیلو انڈیا یونیورسٹی کھیل کود کا انعقاد حکومت ہند نے اڈیشہ کی ریاستی حکومت کے ساتھ کیا ہے۔
وزیراعظم نریندر مودی کے نظریئے پر قائم کھیلو انڈیا پروگرام ملک میں کھیلے جانے والے تمام کھیلوں کے لئے بنیادی سطح پر ایک مضبوط فریم ورک تیار کرکے بھارت میں کھیل کود کے کلچر میں پھر سے جان ڈالنے اور بھارت کو کھیل کود کے ایک عظیم ملک کے طور پر قائم کرنے کی خاطر متعارف کرایا گیا تھا۔
کھیلو انڈیا یونیورسٹی کھیل کود کا انعقاد 22 فروری یکم مارچ 2020 تک بھوبنیشور میں ہوگا۔
یہ بھارت میں یونیورسٹی کی سطح پر منعقد اب تک کے سب سے بڑے مقابلے ہیں، جس میں ملک بھر کی 150 سے زیادہ یونیورسٹیوں کے تقریبا 3500 کھلاڑی شرکت کریں گے۔
ان کھیل کود میں 17 کھیل یعنی تیر اندازی ، ایتھلیٹکس ، مکے بازی ، شمشیر زنی، جو ڈو ، تیر اکی ، ویٹ لفٹنگ ، کشتی ، بیڈ منٹن ، باسکٹ بال ، فٹ بال، ہاکی ، ٹینس، ٹیبل ٹینس، والی بال، رگبی اور کبڈی شامل ہیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-863
(Visitor Counter : 69
وزارت خزانہ
مرکزی سرکاری دائرۂ کار کی صنعتوں سے کلیدی سرمایہ نکاسی سے متعلق ضوابط اور میکنزم کو کابینہ کی منظوری
نئی دہلی،07 مارچ / اقتصادی امور سے وابستہ کابینہ کمیٹی نے محترم وزیر اعظم جناب نریندر مودی کی قیادت میں مرکزی سرکاری دائرۂ کار کی صنعتوں سے کلیدی سرمایہ نکاسی کے تمام معاملات میں اپنائے جانے والے متبادل میکنزم کے سلسلے میں درج ذیل امور سے متعلق اختیارات تفویض کئے جانے کو خصوصی طور پر کلیدی سرمایہ نکاسی کے لئے منظور ی دے دی ہے ۔
- متعلقہ حصص کی مقدار ، جو واپس لئے جانے ہیں ، ان کی فروخت کا طریقہ اور ان کی قیمتوں کا تعین یا اس طرح کی قیمتوں کے تعین کے لئے اصولوں / رہنما خطوط کی تشکیل اور کلیدی شراکت داروں / خریداروں کا انتخاب ؛ شرائط اور ضوابط ، جن کا تعلق فروخت سے ہو گا نیز
- متعلقہ امور اور دیگر موضوعات کے سلسلے میں سی جی ڈی تجاویز کے سلسلے میں ان کی مدت اور وقت کا تعین کرنے ، قیمت کا تعین کرنے ، شرائط و ضوابط ، جن کا تعلق فروخت سے ہو ، ان کا تعین کرنے کا عمل ۔
اس کے نتیجے میں تیزی سے فیصلہ لینے کا عمل مکمل ہو سکے گا اور سی پی ایس ای یعنی مرکزی سرکاری دائرۂ کار کی صنعتوں سے سرمایہ نکاسی کے معاملے میں سی سی اے کی کثیر پہلوئی منظوریاں حاصل کرنے کی ضرورت باقی نہیں رہے گی ۔
 
U. No. 1449
(Visitor Counter : 27
صحت اور خاندانی بہبود کی وزارت
کورونا وائرس پر تازہ جانکاری : سفر سے متعلق نظر ثا نی شدہ ہدایات جاری کی گئیں
نئی دہلی، 3 فروری /جیسا کہ کل کہا جاچکا ہے کہ سفر سے متعلق ہدایت جس پر مزید نظر ثانی کی گئی ہے، اس میں عوام کو مطلع کیاگیا ہے کہ وہ چین کا سفر کرنےسے گریز کریں اور 15 جنوری 2020 یا اس کے بعد سے اگر کسی نے چین کا سفر کیا ہے یا آئندہ کوئی شخص چین کا سفر کرے گا تو اسے بھارت واپس آنے سو روک دیا جائے گا۔
- جن لوگوں کے پاس چین کا پاسپورٹ ہے ان کی ای-ویزا کی سہولت عارضی طور پر معطل کردی گئی ہے۔
- چین کے جن باشندوں کو ای-ویزا دی جاچکی ہے وہ عارضی طور پر جائز نہیں مانی جائے گی۔
- چین سے بذات خود ویزا حاصل کرنے کے لئے آن لائن درخواست داخل کرنے کی سہولت معطل کردی گئی ہے۔
- جن لوگوں کی کسی مجبوری کے تحت بھارت کا دورہ کرنا پڑ رہا ہے ان سے کہا جاتا ہے کہ وہ بیجنگ میں بھارتی سفارت خانے ، یا شنگھائی یا گوانگ چو میں قونصل خانے سے رابطہ قائم کریں گے۔
۔۔۔۔۔۔۔۔۔۔۔
م ن۔ا ب ۔ ج۔
U- 500
(Visitor Counter : 122
PIB Headquarters
کووڈ-19 پر پی آئی بی کا بلیٹن
|
|
- ملک بھر میں ویکسینیشن مہم کے تحت اب تک 197.46 کروڑ ویکسین کی خوراکیں دی جا چکی ہیں
- ہندوستان میں فعال معاملے فی الحال 99,602ہیں
- فعال معاملے 0.23فیصد ہے
- بحالی کی شرح فی الحال 98.56فیصد ہے
- پچھلے 24 گھنٹوں میں 11,574صحت یابیاں ہوئی ہیں، کل صحت یابی 4,28,08,666
- گزشتہ 24 گھنٹوں میں 14,506نئے معاملے ریکارڈ کیے گئے
- روزانہ مثبت شرح 
- ہفتہ وار مثبت شرح 
- اب تک کل 86.19 کروڑ ٹیسٹ کیے گئے ہیں، گزشتہ 24 گھنٹوں میں 4,33,659ٹیسٹ کیے گئے ہیں
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
دیہی ترقیات کی وزارت
حکومت ہند مہاتما گاندھی این آر ای جی اے اسکیم کے بہتر نفاذ کے لئے اجرت اور مٹیرئیل ادائیگیوں کے سلسلے میں فنڈس جاری کرنے کے تئیں پابند عہد ہے
نئی دہلی، 30 اکتوبر 2021:
مہاتما گاندھی قومی دیہی روزگار گارنٹی ایکٹ  دیہی علاقوں میں دیہی گھرانوں کے مطالبات کے لئے کم از کم 100 دنوں کے بقدر اجرت پر مبنی روزگار کی ضمانت فراہم کرتا ہے۔ جاری مالی برس کے دوران اب تک 222 کروڑ افرادی دنوں کے بقدر روزگار پیداکیا گیا ہے۔ جاری مالی برس کے دوران مجموعی طور پر 6 کروڑ سے زائد دیہی کنبوں کو ان کے مطالبات کے لئے اجرت پر مبنی روزگار فراہم کیا گیا ہے۔اجرت پر مبنی روزگار کے مجموعی مطالبات کے مقابلے میں 99.63 فیصد روزگار فراہم کرایا گیا اور روزگار کے لئے کی گئی پیشکش کے مقابلے میں مجموعی طور پر 87.35 فیصد مستفیدین اپنی مرضی کےمطابق کام کے لیے آئے ہیں۔
اجرت اور مٹیرئیل کے لیے فنڈ جاری کرنا ایک مسلسل جاری رہنے والا عمل ہے۔ بجٹی تخمینہ کے طور پر گذشتہ مالی برس کے دوران جاری کیے گئے سرمائے کے مقابلے میں جاری مالی برس کے دوران 18 فیصد زائد سرمایہ مختص کیا گیا۔ جاری مالی برس کے دوران، اب تک ریاستوں /مرکز کے زیر انتظام علاقوں میں اسکیم کے نفاذ کے لئے 63793 کروڑ روپئے سے زائد کے بقدر فنڈس جاری کیے جا چکے ہیں۔ فی الحال 8921 کروڑ روپئے کے بقدر فنڈس موجود ہیں جو اس موجودہ دستیابی کے مساوی مزدوری واجبات پورےکر سکتے ہیں۔
حکومت ہند ریاستوں کے ساتھ ساتھ مرکزی حکومت پر قابل اطلاق ایکٹ اور رہنما خطوط کی شرائط کے مطابق اسکیم کے بہتر نفاذ کے لئے اجرت اور مٹیرئیل ادائیگیوں کے سلسلے میں فنڈس جاری کرنے کے تئیں پابند عہد ہے۔ جب کبھی اضافی فنڈ کی ضرورت ہوتی ہے، وزارت خزانہ سے فنڈس کی فراہمی کے لئے درخواست کی جاتی ہے۔ گذشتہ مالی برس کے دوران، وزارت خزانہ نے اسکیم کے لئے 50000 کروڑ روپئے کے بقدر اضافی سرمایہ مختص کیا جو بی ای کے سرمائے سے زائد تھا۔
بے روزگاری بھتہ ان مستفیدین کے لئے قابل اطلاق ہے جنہوں نے روزگار کے لئے مطالبہ کیا اور مطالبہ کرنے کی تاریخ کے 15 دنوں کے اندر انہیں روزگار حاصل نہیں ہوا۔ روزگار کے تمام دیگر مطالبات جہاں مستفید نے پہلے ہی جاری مالی برس کے دوران 100 دن مکمل کر لیے ہیں یا وہ مستفید جس نے کام کے لیے مطالبہ کیا تھا لیکن مطالبہ کرنے کی تاریخ سے آئندہ 15 دن مکمل ہونے سے قبل ہی اس کی موت واقع ہوگئی ، تو اس صورت میں وہ بے روزگاری بھتے کا مستحق نہیں ہوگا۔
زمرے کے لحاظ سے  اجرت کی ادائیگی کا نظام، جسے جاری مالی سال سے نافذ کیا گیا ہے، کو مختلف آبادی والے گروپوں کے لئے سرمائے کی زمینی سطح پر فراہمی کو درست طریقے سے ظاہر کرنے کے لئے متعارف کرایا گیا ہے۔ اس نظام کو مزید ہموار بنانے کے لئے کام کیا جا رہا ہے۔
وزارت دفاع
بھارتی فوج نے ، ویر ناریوں کی بہبود اور شکایات کے ازالے کے لیے، سنگل ونڈو کی سہولت کا آغاز کیا
ٹیکنالوجی کا فائدہ اٹھانے میں ایک اور پیشرفت کرتے ہوئے، ہندوستانی فوج نے ’’اپنا خیال آپ رکھنا، چاہے کچھ بھی ہو‘‘ کے نعرے کے ساتھ ویر ناریوں کی فلاح و بہبود اور شکایات کے ازالے کے لیے ’’ویرانگانہ سیوا کیندر‘‘  کے نام سے ایک واحدونڈو سہولت کا آغاز کیا۔ اس پروجیکٹ کا افتتاح، صدر آرمی وایوز ویلفیئر ایسوسی ایشن  نے 10 نومبر 2022 کو دہلی کینٹ میں واقع ڈائریکٹوریٹ آف انڈین آرمی ویٹرنز  کے احاطے میں کیا تھا۔
’’ویرانگانہ سیوا کیندر‘‘  انڈین آرمی ویٹرنز پورٹل www.indianarmyveterans.gov.in پر بطور سروس دستیاب ہوگا۔ یہ نظام، درخواست دہندہ کو تربیت، نگرانی اور باقاعدہ فیڈ بیک کے ساتھ، شکایات کے اندراج کی تمام ضروریات پورا کرتا ہے۔ ویر ناریاں/قریب ترین رشتہ دار کو مدد حاصل کرنے کے لیے ،ٹیلی فون، ایس ایم ایس، واٹس ایپ، پوسٹ، ای میل اور واک ان کے ذریعے،وی ایس کے تک پہنچنے کے متعدد ذرائع ہوں دستیاب ہوں گے۔ شراکت دار، صارف تعلقات انتظامیہ سافٹ ویئر کے ذریعے، شکایات کی صورتحال کی نگرانی کر سکتے ہیں اور درخواست دہندہ کو ایس ایم ایس اور ای میل کے ذریعے صورت حال کے بارے میں باقاعدہ اپ ڈیٹس موصول ہوں گے۔
یہ پروجیکٹ مختلف شراکت داروں یعنی ریکارڈ آفسز، آفیسرز ریکارڈ آفس، ای سی ایچ ایس، اے ڈبلیو ڈبلیو اے، کینٹین سروسز ڈائریکٹوریٹ، کرنل ویٹرن، پی سی ڈی اے  اور پی سی ڈی اے  کے رابطہ آفیسرز کے درمیان ایک مشترکہ ڈیجیٹل پلیٹ فارم پر ڈیجیٹل ٹیکنالوجی کا فائدہ اٹھانے کی راہ ہموار کرتا ہے۔ غیر فوجی شراکت دار جیسے راشٹریہ سینک بورڈ ، کیندریہ سینک بورڈ  اور ضلع سینک بورڈ کو ای میل کے ذریعے منسلک کیاجا رہا ہے۔
اس سہولت کا پوسٹل ایڈریس،ڈی آئی اے وی، 104 کیولری روڈ، موڈ ےلائنز دہلی کینٹ 110010 ہے۔ اس سہولت کے لیے ایک واٹس ایپ نمبر جلد ہی شراکت کیا جا رہا ہے۔ بہبود سے متعلق شکایات کا اندراج ،پورٹل پر، ویر ناریوں کے ذریعے متعلقہ ریکارڈ آفسز، کرنل ویٹرنز اور ڈی آئی اے وی کے ذریعے کیا جا سکتا ہے۔ ویرناریوں کے پاس اس سہولت کے دفترمیں جانے اور اسسٹنٹ مینیجر وی ایس کے/او آئی سی وی ایس کے سے مل کر اپنی شکایات کو درج کرانے اور ان کی نگرانی کرنے کا اختیار ہوگا۔
اس پروجیکٹ کو، ڈی آئی اے وی، اے جی کی برانچ کے ذریعے چلایا جا رہا ہے اور اسےٹیکنالوجی سلوشن بی آئی ایس اے جی-این نے تیار کیا ہے، جبکہ ہیرو موٹر کورپ نے اپنے سی ایس آر اقدام کے ذریعے اس پروجیکٹ کی معاونت کی ہے۔
ویر ناریوں کو وی ایس کے، کے عملے کے طور پر استعمال کیا جاتا ہے تاکہ استفادہ کنندگان کے ساتھ موروثی تعلق اور ہمدردی برقرار رہے۔ وی ایس کے، ہندوستانی فوج کی طرف سے اپنی بیواؤں اور ویر ناریوں اور این او کیز کی حقیقی دیکھ بھال اور مدد کرنے کے لیے اپنی نوعیت کا ایک اقدام ہے۔
وزارات ثقافت
نہرو میموریل میوزیم اینڈ لائبریری  نے اپنے قبضے میں موجود تحقیقی مواد کو ڈیجیٹل بنانے کے لیے ایک پرجوش پروجیکٹ شروع کیا ہے
ایک جدید ترین ڈیجیٹل پلیٹ فارم، اوپن ڈیجیٹل لائبریری اینڈ آرکائیوز  کے ذریعے ڈیجیٹل مواد انٹرنیٹ پر رکھا جائے گا
نہرو میموریل میوزیم اینڈ لائبریری  نے اپنے قبضے میں موجود تحقیقی مواد کو ڈیجیٹل کرنے کے لیے ایک پرجوش پروجیکٹ شروع کیا ہے۔ اس پروجیکٹ کےکا مقصد 40,000 کتابوں، رپورٹوں، رسالوں ، 55,00,000 صفحات کے آرکائیول دستاویزات، اور 30,000 مائیکرو فلموں اور 30,000 مائیکرو فلموں پر مشتمل لائبریری کے پورے انڈیا ہاؤس کلیکشن کی تبدیلی کو 57,000 مائیکرو فِچز  ڈیجیٹل شکل میں یقینی بنانا ہے۔ ۔
تمام ڈیجیٹائزڈ مواد کو دنیا کے کسی بھی حصے سے قابل رسائی بنانے کے مقصد سے، یہ فیصلہ کیا گیا ہے کہ انہیں جدید ترین ڈیجیٹل پلیٹ فارم، اوپن ڈیجیٹل لائبریری اینڈ آرکائیوز  کے ذریعے انٹرنیٹ پر ڈالا جائے جس سے محققین جدید اور عصری بھارت اپنی تحقیق کے لیے متعلقہ دستاویزات کو تلاش کرنے، ان کا پیشگی جائزہ لینے اور سروس چارجز کی ادائیگی کے بعد انہیں ڈاؤن لوڈ کرسکیں۔ اس سے جدید اور عصری بھارت کے بارے میں علمی تحقیق اور علم کو پھیلانے میں بہت آسانی ہوگی خاص طور پر جو آرکائیو ذرائع کے ساتھ ساتھ اخبارات اور جرائد پر مبنی ہے، جن میں سے این ایم ایم ایل ملک کا سب سے بڑا ذخیرہ ہے۔ او ڈی ایل اے ممکنہ طور پر ٹاٹا کنسلٹنسی سروسز کے ذریعہ این ایم ایم ایل کے تعاون سے تیار کیا جائے گا۔ اگلے چھ ماہ میں اس کے آپریشنل ہونے کا امکان ہے۔
ڈیجیٹائزیشن پروجیکٹ کو تین آؤٹ سورس ایجنسیوں کی مدد سے لاگو کیا جا رہا ہے جو انڈیا ہاؤس کلیکشن، آرکائیول پیپرز، اور مائیکرو فلمز اور مائیکرو فِچس کے ڈیجیٹائزیشن پر کام کر رہی ہیں۔ ریکارڈ کی حفاظت اور اسکین کی گئی تصاویر کی تصدیق کرنے کے لیے، این ایم ایم ایل کا عملہ آؤٹ سورس ایجنسیوں کے ساتھ مل کر پروجیکٹ پر کام کر رہا ہے۔ اس سے عملے کو ڈیجیٹائزیشن کے لیے ضروری ہنر حاصل کرنے میں بھی مدد ملے گی، تاکہ طویل مدت کے لیے کام کیا جا سکے۔ منصوبے کی لاگت تقریباً 7 کروڑ روپے ہے، اور اس کی تکمیل کا وقت تقریباً 12 ماہ ہے۔
تقریباً 17,00,000 صفحات پر مشتمل آرکائیو دستاویزات، 2,50,000 تصاویر، نایاب کتابیں، این ایم ایم ایل پبلیکیشنز، تقریباً 3,50,000 اخباری صفحات اور 6000 گھنٹے کی زبانی تاریخ کی ریکارڈنگز جو پہلے ڈیجیٹائز کی گئی تھیں انٹرانیٹ پر لائبریری میں دستیاب ہیں۔ صارفین انہیں کمپیوٹر پر پڑھ سکتے ہیں اور ادائیگی کی بنیاد پر ڈاؤن لوڈ کر سکتے ہیں۔
۔۔۔
ش ح ۔ اس ۔ ت ح
U – 3015
(Visitor Counter : 60
سماجی انصاف اور تفویض اختیارات کی وزارت
تمل ناڈو کے چنئی ضلع میں 1325 دیویانگ جنوں کو امداد اور معاون آلات مہیا کرانے کے لئے تقسیم کرنے ولا کیمپ
سماجک ادھیکاریتا شیویرحکومت ہند کی سماجی انصاف اور تفویض اختیارات کی وزارت کے معذور افراد کے با اختیار بنانے کے محکمہ کے اے ڈی آئی پی اسکیم کے تحت ، معذور افراد  کو امداد اور معاون آلات کی مفت تقسیم کے لیے منعقد کیا گیا ۔ پروگرام کا اہتمام ایم / ایس آرٹیفیشل لمبس مینوفیکچرنگ کارپوریشن آف انڈیا ، بنگلور یونٹ نے آج ارولمیگو کبلیشورار کرپاگمبل تھرومنا منڈپم، چنئی میں کیا ہے۔
جناب اے نارائن سوامی، مرکزی وزیر مملکت برائے سماجی انصاف اور تفویض اختیارات، حکومت ہند اس پروگرام کے مہمان خصوصی تھے۔ ڈاکٹر آر آنند کمار، آئی اے ایس، حکومت کے مختلف معذور افراد کی فلاح و بہبود کے محکمہ کے سکریٹری، محترمہ جیسنتھا لازارس، آئی اے ایس، مختلف معذور افراد کی بہبود کے محکمہ کی کمشنر اور محترمہ ایس امرتھا جوتھی، آئی اے ایس، ضلع کلکٹر چنئی کی موجودگی میں ، اور بذریعہ ڈاکٹر تھمیزاچی تھنگاپانڈیان، ممبر پارلیمنٹ، چنئی ساؤتھ  انجام دیا گیا۔
اس موقع پر خطاب کرتے ہوئے مہمان خصوصی جناب اے نارائن سوامی، مرکزی وزیر مملکت نے کہا کہ مرکزی حکومت دیویانگ جن کو بااختیار بنانے کے لیے پرعزم ہے اور وزیر اعظم کے ‘ سب کا ساتھ سب کا وکاس’ کے ویژن پر کام کر رہی ہے۔ مرکزی وزیر نے مزید کہا کہ مرکزی حکومت دیویانگ جن کو بااختیار بنانے کے تئیں بہت حساس ہے اور تمام شعبوں میں خواہ وہ اسپورٹس، اسکل ڈیولپمنٹ، تعلیم یا انفراسٹرکچر ہو ، دیویانگ جن کی جامع ترقی کے لیے وزارت کی طرف سے مختلف پہل قدمیاں اٹھائی گئی ہیں ۔ مرکزی وزیر نے کہا کہ نیا ایکٹ یعنی معذور افراد کا حق  ایکٹ 2016 حکومت کی طرف سے پی ڈبلیو ڈیز کے حقوق اور استحقاق کو بڑھانے کے لیے نافذ کیا گیا ہے، معذوری کے زمرے اب 7 سے بڑھا کر 21 کر دیے گئے ہیں۔آر پی ڈبلیو ڈی ایکٹ 2016 کی دفعات کے تحت دیویانگ جن کے لیے سرکاری ملازمتوں میں ریزرویشن 3فیصد سے 4فیصد تک بڑھا دیا گیا ہے۔
تشخیصی کیمپ 06اکتوبر 2021 سے 14کتوبر 2021 تک چنئی میں منعقد کیے گئے تھے جس میں 1,325 تعداد میں مستفید افراد تھے جو 2,786 تعداد کے آلات حاصل کرنے کے اہل تھے جن کی کل مالیت 104.92 لاکھ روپے تھی۔
افتتاحی تقسیمی کیمپ 903 مستحقین کے لیے منعقد کیا گیا تھا جو 1,909 تعداد کے آلات حاصل کرنے کے اہل تھے جن کی کل مالیت 63.41 لاکھ روپے تھی۔
چنئی میں تقسیم کیے گئے امداد اور آلات کی کل تعداد میں 61 ٹرائی سائیکلیں، 115 وہیل چیئرز، 36 سی پی کرسیاں، 412 بیساکھیاں ، 53 واکنگ اسٹکس، 48 رولیٹر، 98 اسمارٹ کین، 56 اسمارٹ فون، 9 بریل کٹ اور 12 بریل کین بصارت سے محروم افراد کے لیے، 368 سماعت کی امداد، 130 ایم ایس آئی ای ڈی کٹ برائے ذہنی طور پر معذور، 1 سروائیکل کالر،264 اے ڈی ایل کٹ ، 264 سیل فون، 14 ڈیزی پلیئر اور 173 مصنوعی اعضاء اور کیلیپر شامل ہیں۔
تقسیم کی تقریب کا انعقاد حکومت ہند کی طرف سے جاری کردہ رہنما خطوط پر عمل کرتے ہوئے کیا گیا تھا تاکہ امداد اور معاون آلات کی تقسیم کے دوران کووڈ - 19 کے پھیلاؤ کے کسی بھی امکان کو روکا جا سکے۔ شناخت شدہ دیویانگ جن استفادہ کنندگان میں متوازن تقسیم مرحلہ وار جاری رہے گی۔
وزیراعظم کا دفتر
ایس ٹی سنگمم گجرات اور تمل ناڈو کے درمیان ایک قدیم رشتے کا جشن مناتا ہے: وزیر اعظم
وزیر اعظم جناب نریندر مودی نے گجرات اور تمل ناڈو کے درمیان رشتے پر روشنی ڈالی جسے سوراشٹر تمل سنگمم کے تحت منایا جا رہا ہے ۔ وزیر اعظم نے کہا کہ ایس ٹی سنگمم ’ایک بھارت شریشٹھ بھارت‘ کا جشن مناتا ہے۔
ڈاکٹر من سکھ مانڈویا کے ذریعہ کیے گئے ایک ٹوئیٹ کے جواب میں، وزیر اعظم نے ٹوئیٹ کیا:
’’ #STSangamam گجرات اور تمل ناڈو کے درمیان ایک قدیم رشتے کا جشن مناتا ہے۔ صدیوں قبل گجرات کے عوام نے تمل ناڈو کو اپنا گھر بنایا اور مقامی ثقافت کو اپنایا تھا۔ تمل عوام نے بھی کھلے دل سے ان کا استقبال کیا۔ یہ سنگمم ’ایک بھارت شریشٹھ بھارت‘ کا جشن مناتا ہے۔‘‘
اسٹیل کی وزارت
اسٹیل کی وزارت 17 مارچ کو پی ایل آئی اسکیم کے تحت منتخب کمپنیوں کے ساتھ مفاہمت نامے پر دستخط کرے گی
اسٹیل کی وزارت 17 مارچ 2023  کو وگیان بھون، نئی دہلی میں خصوصیت کے حامل اسٹیل کے لیے پیداوار سے منسلک ترغیبی  اسکیم کے تحت منتخب کمپنیوں کے ساتھ مفاہمت نامے پر دستخط کرنے کے لیے ایک پروگرام کا اہتمام کر رہی ہے۔ اس پروگرام کے دوران 20 ذیلی زمروں کا احاطہ کرنے والی 27 کمپنیوں کے 57 مفاہمت نامے  پر دستخط کیے جائیں گے۔ اسٹیل اور شہری ہوابازی کے مرکزی وزیر جناب جیوترادتیہ ایم سندھیا، اسٹیل کی وزارت کے سینئر افسران اور کمپنیاں اس موقع پر موجود ہوں گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 70
ماحولیات، جنگلات اور موسمیاتی تبدیلی کی وزارت
سی اے کیو ایم نے نفاذ کرنے والی ایجنسیوں کو ہدایات پر سختی سے کاربند رہنے اور ان کے عملدرآمد کو یقینی بنانے کی صلاح دی
سی اے کیو ایم نے تمام متعلقہ فریقوں پر زور دیا ہے کہ وہ قانونی ہدایات پر سختی سے عمل کریں
چالیس جانچ ٹیمیں / اڑن دستے عملی طور پر جانچ کریں گے، نگرانی کریں گے اور ہوا کی آلودگی سے متعلق قوانین اور قانونی ہدایات کے نفاذ اور عملدرآمد پر باقاعدگی سے نظر رکھیں گے
ان ہدایات اور قوانین کی خلاف ورزی کو سنگین خلاف ورزی سمجھا جائے گا اور اس کے نتیجے میں انھیں فورا بند کرایا جاسکتا ہے
سی اے کیو ایم اڑن دستوں نے 8580 سے زیادہ مقامات پر جانچ کی ہے اور 491 خلاف ورزی کرنے والے اداروں کو بند کرانے کی ہدایات جاری کی گئی ہیں
شہریوں کو صلاح دی گئی ہے کہ وہ آنے والے دنوں میں جی آر اے پی کے ہر مرحلے میں سٹیزن چارٹر کے طور طریقوں پر سختی سے عمل کریں
آنے واے دنوں میں دہلی۔ این سی آر میں ہوائی آلودگی کے خلاف لڑائی کو تیز کرتے ہوئے این سی آر اور ملحقہ علاقوں میں ہوا کے معیار کے بندوبست کے کمیشن  نے تمام متعلقہ فریقوں ، بشمول صنعتوں اور تعمیراتی مقامات پر تعمیر اور انہدام کے ذمہ داروں کو ہدایت دی ہے کہ وہ کمیشن کی جانب سے جاری کردہ قانونی ہدایات پر سختی سے عمل کریں۔
شہریوں سے بھی کہا گیا ہے کہ وہ آنے والے دنوں میں گریڈڈ ریسیونس ایکشن پلان کے ہر مرحلے کے لئے سٹیزن چارٹر میں دیئے گےے اقدامات پر سختی سے کاربند رہیں۔
کمیشن کی قائم کردہ چالیس ٹیمیں اور اڑن دستوں کو ہدایت دی گئی ہے کہ وہ دہلی این سی آر کی ہوا کی کوالٹی کو بہتر بنانے کے لئے کمیشن کی جاری کردہ قانونی ہدایات پر عمل درآمد اور اس کے نفاذ کی جانچ ، نگرانی تیز تر کردیں۔ یہ اڑن دستے اچانک جانچ کریں گے اور صنعتی اکائیووں، تعمیراتی مقامات ، تجارتی / رہائشی یونٹوں ہوا کی آلودگی کے کے مراکز وغیرہ کی برموقع جانچ کریں گے۔ یہ اڑن دستے دہلی۔ این سی آر کے تمام حصوں کا احاطہ کریں گے تاکہ خلاف ورزی کرنے والوں کا پتہ لگایا جاسکے اور اپنی رپورٹ میں تمام تفصیلات بیان کریں گے تاکہ کمیشن ان کے خلاف سخت کارروائی کرسکے۔
14.10.2022 تک سی اے کیو ایم اڑن دستے 8580سے زیادہ مقامات کی جانچ کرچکے ہیں اور خلاف ورزی کرنے والے 491 اداروں کے خلاف بند کرنے کے نوٹس جاری کئے گئے ہیں۔ ان میں سے 110 دہلی میں، 118 ہریانہ  میں، 21 اترپردیش  میں، اور 52 معاملے راجستھان  کے ہیں۔
سی اے کیو ایم قانونی ہدایات اور احکامات کے نفاذ کے لئے ہر ممکن کوشش کرے گا۔ ہوا کی آلودگی کو قابو میں رکھنے کے لئے کمیشن کے جاری کردہ ضابطوں اور قاعدوں کی خلاف ورزی یا ان پر عمل نہ کرنے کو سنگین جرم مانا جائے گا۔ سنگین خلاف ورزی کے معاملے میں کمیشن نہ صرف قصور وار یونٹ کو بند کرانے کے احکام جاری کرے گا بلکہ اس پر ماحولیاتی ہرجانہ بھی عائد کیا جائے گا اور قانونی کارروائی شروع کی جائے گی۔
سی اے کیو ایم نے آلودگی پر کنٹرول کے ریاستی اور ڈی سی سی سمیت نفاذ کرنےو الی تمام ایجنسیوں کو یہ ہدایت دی ہے کہ وہ کمیشن کی جاری کردہ ہدایات پر سختی سے عملدرآمد کو یقینی بنانے کے اقدامات کریں۔
وزارت دفاع
ٹی سی ایل کے تحت دفاعی فیکٹریوں کے لیے تعاون
سابقہ آرڈیننس فیکٹری بورڈ  کی کارپوریٹائزیشن کے بعد، مالی سال 22-2021  اور مالی سال 23-2022 کے دوران ٹروپ کمفرٹس لمیٹڈ  کو حکومت کی طرف سے فراہم کردہ مالی امداد 550.64کروڑ روپےکی ہے۔نئے ڈیزائن کردہ ڈیجیٹل جنگی یونیفارم کے فیبرک مینوفیکچرنگ کے عمل میں گیلی پروسیسنگ ، رنگنے  اور پرنٹنگ  شامل ہیں۔ گارمنٹنگ آخری مرحلہ ہے جہاں سلے ہوئے ملبوسات تیار کیے جاتے ہیں۔
انٹلیکچوئل پراپرٹی رائٹس  کو ڈیجیٹل کیموفلاج پیٹرن کے لیے حاصل کیا گیا ہے اور یہ گیلے پروسیسنگ سے شروع ہوتا ہے۔ اس طرح، اس مخصوص کوالیفائنگ کسوٹی کو ریکوسٹ فار پروپوزل  میں شامل کیا گیا تھا تاکہ مینوفیکچررز کے احتساب کو بڑھایا جا سکے اور غیر مجاز پھیلاؤ کو کم کیا جا سکے۔ مزید، خریداری اوپن ٹینڈر انکوائری  کے ذریعے ہوتی ہے اور ٹینڈر کی شرائط کی تعمیل کو یقینی بنانے کے لیے، ٹی سی ایل سمیت تمام بولی دہندگان کو بولی کھولنے سے پہلے مناسب وقت دیا گیا تھا۔
یہ معلومات دفاع کے وزیر مملکت جناب اجے بھٹ نے آج راجیہ سبھا میں شری بنوئے وسوام کو تحریری جواب میں فراہم کیں۔
وزارت خزانہ
کیش لیس اقتصادیات کے لئے ڈیبٹ کارڈ کے ذریعہ ادائیگیوں کی حد
نئی دلّی، 15 جولائی/ خزانہ اور کارپوریٹ امور کے وزیر مملکت جناب انوراگ ٹھاکر نے ایک سوال کے تحریری جواب میں گزشتہ روز لوک سبھا کو مطلع کیا کہ ریزرو بینک آف انڈیا  کے مطابق سامان اور سروس کے لئے ڈیبٹ کارڈ کے ذریعہ ادئیگیوں کی حد کے تعین کا فیصلہ ڈیبٹ کارڈ جانے کرنے والے بینک کرتے ہیں۔
جیسا کہ محکمہ مالیات کے سینٹرل بورڈ آف ڈائرکٹ ٹیکسز  نے آگاہ کیا ہے کہ حکومت نے نقد لین دین کو کم کرنے اور کالے دھن کی پیداوار اور چلن میں تخفیف کے لئے متعدد اقدامات کئے ہیں۔ انکم ٹیکس ایکٹ، 1961 میں شامل فائننس ایکٹ، 2017، کی دفعہ269 ایس ٹی کے مطابق کسی بھی فرد کو دو لاکھ یا زائد نقد رقم وصول کرنے کی اجازت نہیں ہے:۔ ایک فرد سے ایک دن میں،  واحد لین دین کے ضمن یک مشت واحد لین دین، یا  کسی ایک تقریب یا موقع پر کسی ایک فرد سے لین دین کے ضمن میں مذکورہ ایکٹ کی یہ دفعہ لاگو ہوتی ہے۔
بصورت دیگر، بینک اکاؤنٹ کے ذریعہ کسی اکاؤنٹ میں قابل ادا چیک یا اکاؤنٹ میں قابل ادا بینک ڈرافٹ یا الیکٹرانک کلیرنگ سسٹم کے استعمال کے ذریعہ ادائیگی کی جا سکتی ہے۔ مذکورہ ایکٹ کی دفعہ 269 ایس ٹی کی خلاف ورزی کی صورت میں مذکورہ رقم پر صد فیصد جرمانہ قابل عمل ہے۔
۔۔۔۔۔۔
U.3138
(Visitor Counter : 46
امور صارفین، خوراک اور عوامی تقسیم کی وزارت
ایف سی آئی کے ایک لاکھ سے زیادہ ملازمین کو ، کووڈ – 19 کی وجہ سے موت ہو جانے کی صورت میں حکومت نے معاوضاتی مدد کی منظوری دی
نئی دہلی، 10 اپریل 2020 / حکومت نے فوڈ کارپوریشن آف انڈیا  کے 108714 کارکنوں اور افسران کو معاوضاتی امداد کی تجویز کو منظوری دی۔ ایف سی آئی کے ان ملازمین میں وہ 80000 مزدور بھی شامل ہیں جو کورونا وائرس کی وبا کے دوران ملک بھر میں رات دن اناج سپلائی کر رہے ہیں۔
فی الحال ایف سی آئی کے ملازمین کے کنبوں کو دہشت گردانہ حملے ، بم دھماکے، ہجوم کی طرف سے کیے گیے حملے یا قدرتی آفات کی صورت میں فوت ہو جانے کے سبب معاوضہ دیا جاتا ہے ۔ لیکن ان سہولتوں میں ایف سی آئی کے مستقل اور ٹھیکے پر کام کرنے والے مزدور شامل نہیں ہیں ۔ اس بات کو نظر میں رکھتے ہوئے حکومت نے ایف سی آئی کے ان تمام ملازمین اور مزدوروں کو معاوضاتی امداد فراہم کرنے کا فیصلہ کیا ہے جو کورونا وائرس کووڈ – 19 کی وجہ سے انفیکشن کے فیصلے سے دو چار ہوتے ہوئے بھی انتھک کام کر رہے ہیں ۔
صارفین امور ، خوراک اور عوامی نظام تقسیم کے مرکزی وزیر جناب رام ولاس پاسوان نے اس بات کا اعلان کرتے ہوئے کہا کہ حکومت بحران کے اس دور میں عام آدمی کو لازمی اشیاء اور خدمات فراہم کرانے میں مصروف اپنے کورونا جنگجو ؤں کو ہر ممکن حفاظت فراہم کرنے کی عہد بند ہے۔
۔۔۔۔۔۔۔۔۔۔۔۔۔۔۔۔۔۔
U - 1615
(Visitor Counter : 150
وزارت دفاع
بھارتی بحریہ کا بحری جہاز ایکس ۔مالابار 2018میں شرکت کی غرض سے گوام پہنچا
نئی دہلی ،8جون : بھارتی بحریہ کا بحری جہاز سہ یادری ، شکتی اورکمورتا جس کا تعلق مشرقی بیڑے سے ہے ، ریئرایڈمیرل، دنیش کے ترپاٹھی،این ایم ، فلیگ آفیسر کمانڈنگ ، مشرقی بیڑے کی کمان میں فی الحال جنوب مشرقی ایشیا اورمغربی بحرالکاہل کے سمندروں کے سفرپرہے ، 7جون ، 2018کو ایکسرسائز۔ مالابار آف گوام ، میں شرکت کی غرض سے یوایس اے یعنی امریکہ پہنچا ، یہ عسکری مشق اپنی نوعیت کی 22ویں ایڈیشن کی مشق ہے اور7سے 16جون 2018کے دوران منعقد ہوگی ۔
ایکسرسائز مالابار امریکی بحریہ اوربھارتی بحریہ کے مابین باہمی عسکری مشق کے طورپر 1992میں شروع ہوئی تھی اوراس عرصے کے دوران ، جاپانی بحریہ کی خود دفاعی فورس  بھی 2007سے اس میں شریک ہوگئی ہے ۔ گذشتہ 26برسوں کے دوران یہ بحری ایکسرسائز اپنے دائرہ کاراوراپنی شمولیت کے لحاظ سے کافی ترقی کرگئی ہے اور اب اس مشق کے تحت تینوں بحریاؤں کے مابین باہمی رواداری ، بین آپریٹی بلیٹی اور بہترین طریقہ ہائے کارکی سطح کو مزید بڑھاوادینے کے مقصد کا تعین کیاگیاہے ۔ مالابار 17کااہتمام گذشتہ برس ماہ جولائی کے دوران بھارت کے مشرقی بورڈ یعنی چنئی اوروشاکھاپٹنم کے ساحلوں سے دورکھلے سمند رمیں کیاگیاتھا ۔ پہلی مرتبہ یہ مشق گوام سے کافی فاصلے پر منعقد ہونے جارہی ہے جو امریکی بحریہ کا ایک اہم بیس ہے اور مغربی بحرالکاہل میں واقع ہے ۔ یہاں اس بات کا ذکردلچسپی سے خالی نہ ہوگا کہ امریکہ نے حال ہی میں اپنے ہوائی مستقروالے بیس ،جو بحرالکاہل کمان میں واقع ہے ، کانام امریکہ ۔ بھارت ۔ بحرالکاہل کمان رکھاہے ۔
مالابار18کادائرہ کارکافی وسیع ہے جس میں گوام میں 7سے 10جون ،2018کے درمیان ساحلی مرحلے کے دوران پیشہ ورانہ ربط وضبط کو بڑھاوادینا بھی شامل ہے۔11سے 16جون ،2018کے دورا ن سمندری مرحلہ منعقد ہوگا، جس میں کھلے سمندرمیں طیارہ بردار بحری جہازوں کے آپریشن ، فضائی دفاع ، آبدوز شکن فن حرب  ، سطح سمندرپرفن حرب ، وزٹ بورڈ سرچ اور سیزر  سمیت گوناگوں سرگرمیاں شامل ہیں ۔ اس کے تحت مشترکہ جنگی نقل وحمل اورپیش قدمی اور دیگرتدبیری طریقے بھی شامل ہیں ۔
بھارتی بحریہ کی نمائندگی دواندرون ملک ڈیزائن کئے گئے اوربنائے گئے بحری جہازوں ، کثیرمقصدی خفیہ کشتیوں اوربحری جہازوں آئی این ایس سہ یادری اور آبدوز شکن فن حرب کے وسائل کے ذریعہ ہوگی۔آئی این ایس کمورتا اور تھری ٹینکرآئی این ایس شکتی اور لمبی دوری تک پرواز کرنے والا بحری گشتی طیارہ ،پی 81بھی اس میں شامل ہیں ۔ امریکی بحریہ دستوں میں نمٹز زمرے کے طیارہ برداربحری جہاز ، یوایس ایس رونالڈریگن بھی شامل ہیں ۔اس کے فضائی دستے میں دوتکون دروگازمرے کے بحری جہاز یو ایس ایس اینٹی ٹام اوریوایس ایس چانسلروائل ، دو ارلے برکے زمرے کے تباہ کن بحری جہاز یوایس ایس بین فولڈ اوریوایس ایس مستن ، لازاینجلس کلاس کی حملہ کرنے والی آبدوز اورایک لمبی دوری تک پروازکرنے والا بحریہ طیارہ پی 8 اے شامل ہے ۔ جے ایم ایس ڈی ایف کی نمائندگی ہیوگا زمرے کے ہیلی کاپٹربردار بحری جہاز جے ایس آئیزکے ذریعہ ہوگی اوراس میں مربوط ہیلی کاپٹرشامل ہوں گے ۔ تکانامی زمرے کے ڈسٹرائر جے ایس سوزونامی ، اکی زوکی زمرے کے ڈسٹرائر جے ایس فیوزوکی ، جاپانی بحری گشتی طیارہ پی 1اورایک آبدوز بھی اس میں شامل ہے ۔